Discussió:Clítoris

message: Agrairia fonts per a això, per a no eliminar-ho:
Aquesta pràctica també ha estat adoptada per algunes faccions religioses musulmanes. De fet, on es donen més casos són a països de l'Àfrica i de l'Àsia, però també en països llatinoamericans.
#Quina facció religiosa musulmana ha adoptat l'ablació? sé, que hi ha algun imam que a títol individual hi dóna suport, però tota una facció?
#Si es menciona els musulmans, no caldria més encara mencionar els cristians coptes? La proporció de dones musulmanes que l'han patit és ínfima comparada amb les coptes.
#En quin país de llatinoamèrica té alguna incidència?
--81.39.162.13 08:37, 14 jul 2006 (UTC)
replies: text: Veig que s'ha canviat l'article... Em queden dubtes.

text: Quan deia això de les coptes, era per fer veure la manca de sentit de parlar de musulmans. És que el relacionar-ho amb la religió no trobo que informi, més aviat desinforma. Per exemple, a Kenya i Tanzania té més incidència a les àrees cristianes (protestants) que no pas a les musulmanes.

text: A més, per exemple en el cas dels egipcis (musulmans o cristians) no és que adoptessin la clitoridectomia, sinó més aviat que adoptaren l'islam o el cristianisme, ja que la pràctica sembla més antiga que la religió.

text: Pel que fa a llatinoamèrica, jo tenia entès que és una pràctica residual en segons quines comunitats indígenes (em volta pel cap que a l'Amazonia, però no ho tinc clar). Amb l'«aclariment» actual, relacionant-lo amb la immigració, trobo més necessàries encara les fonts. O és que hi ha molta immigració egípcia o somali, per aquells països? --81.38.172.24 23:22, 14 jul 2006 (UTC)
replies: text: : Jo també tinc els meus dubtes, però la informació és més un incís generalitzat, sobre fets registrats, sense entrar en profunditat, ja que l'article tracta sobre El clítoris com a tema principal. Entenc que un estudi més específic i detallat és més adient per un article sobre l'ablació, on es poden entrar en totes les matitsacions necessàries i implicacions sobre el tema i aprofundir en cadascuna de les connotacions. Les fonts són els informes d'UNICEF, Amnistia Internacional i diversos articles i informes des de Metges Sense Fronteres i la OMS (aquests últims, amb informes menys generals adients per un article centrat en aquest tema). Però si ho creus oportú, sempre ho pots ampliar, matisar o reduir tu mateix. Naturagirl 23:58, 14 jul 2006 (UTC) T'escolto... o et llegeixo
replies: text: :: Ara he vist les fonts que dius (quan he començat a escriure la resposta anterior encara no estaven) i bé, diria que el que et porta a parlar de llatino amèrica deu ser això d'amnistia:

text: ::També es practica en comunitats d'immigrants en zones de l'Àsia, del Pacífic, de Llatinoamèrica i en països industrialitzats, sempre entre immigrants procedents de llocs on es practica la mutilació.

text: :: I bé, si t'hi fixes, no està fent cap mena d'èmfasi en llatinoamèrica. Després de parlar de l'Africa i l'Orient mitjà està referint-se, simplement, a la resta del món. Però en lloc de fer-ho així, que seria més fàcil, ho fa dividint per zones. Ara elimino les referències a llatinoamèrica a l'article, i potser neutralitzo alguna cosa. --81.38.172.24 00:05, 15 jul 2006 (UTC)
replies: text: ::: Sí, molt millor, queda més neutral. Naturagirl 00:26, 15 jul 2006 (UTC)

text: He esborrat el lligam amb "caputxa" perquè aquesta entrada de la Viquipèdia es refereix només a un peix d'aquest nom.--81.35.145.184 (discussió) 00:12, 16 gen 2015 (CET)
thread_title: Fonts?